নিচ্ছা সত্ত্বেও ধরলাম । এর আগেও পরিচিত অপরিচিত দু-একজনের কল পেয়েছি কিন্তু রিসিভ করিনি । কিন্তু কেন যেন এ অপরিচিত কলটি আমার ধরতে ইচ্ছে করলো এবং কলটি ধরতেই অপর প্রান্ত থেকে আমার পরম আরাধ্য শ্রদ্ধেয় ইন্দ্রগুপ্ত ভান্তে বললেন উপাসক আমি ইন্দ্রগুপ্ত্ত ভিক্ষু বলছি। হঠাৎ করে মনটা ধুক্‌ করে উঠলো আর ভাবছি ,আহাঃ এখন যদি না ধরতাম তো বড়ো একটি অন্যায় কাজ করে ফেলতাম। ভান্তেকে বন্দনা জানিয়ে আর্শীবাদ প্রার্থনা করলাম এবং কুশলাদি নিলাম । ভান্তে বললেন উপাসক পরম পূজ্য বনভান্তে এর স্মরণে একটি গ্রন্থ প্রকাশনার উদ্যোগ নেয়া হচ্ছে এবং বেশ কয়েকজন জ্ঞানী ,দক্ষ ভিক্ষুর লেখার mgš^†qi পাশাপাশি কিছু সংখ্যক দায়ক দায়িকার লেখাও থাকবে। সে সব দায়ক দায়িকার মধ্যে আপনাকেও অন্তর্ভূক্ত করা হয়েছে ,আপনার কাছ থেকে একটি লেখা আহ্বান জানাচ্ছি । শ্রদ্ধেয় ভান্তের কথার সাথে আমিও সমর্থন জানিয়ে লেখবো ভান্তে বলে প্রতিত্তর করলাম । কিন্তু ফোন ছেড়ে দেয়ার সাথে সাথে আমার মনে প্রচন্ড প্রতিক্রিয়া শুরু হলো । মনে মনে ভাবলাম এ আমি কি বললাম ?কার সর্ম্পকে লেখার দুঃসাহস প্রকাশ করলাম?কি নিয়ে লিখবো ,কিভাবে লিখবো ?আমার ধর্ম্মতত্ত্ব ,ধর্ম্মজ্ঞান বলতে কিছুই নেই ,আর আমি কিনা ভান্তে সর্ম্পকিত প্রকাশনাতে লেখা তৈরী করবো ?এ সব চিন্তা ভাবনা আমার মনকে আড়ষ্ট করে তুললো । এমন ভাবনা ভাবতে ভাবতেই বাগানে পৌঁছলাম কিন্তু মনের প্রতিক্রিয়া আর দূর করতে পারিনা। কি যেন এক অজানা ভয় আমার মনকে জড়িয়ে ধরেছে । এমন ভাবনার দোলাচলে আমি মনে সাহস যোগাতে চেষ্টা করলাম। নিজেকে নিজে সান্তনা দিয়ে স্থির করলাম পরম পূজ্য ভান্তেকে নিয়ে আমার জীবনে ঘটে যাওয়া ঘটনা,আ